**Vladislav Dmitrjevitš Kamenev** (ven. Владислав Дмитриевич Каменев; s. 12. elokuuta 1996 Orsk, Venäjä) on venäläinen jääkiekkoilija, joka pelaa KHL-joukkue SKA Pietarissa. Kamenev on pelipaikaltaan keskushyökkääjä, mutta hän osaa pelata myös laidassa. Kamenevin vahvuuksiin kuuluu koko, fyysinen peli, kiekonsuojaaminen, kaksinkamppailut, pelisilmä, kädet ja laukaus. Hänen heikkouksiinsa kuuluu ajoittainen hermokontrollin pettäminen, joka näkyy turhina jäähyinä.

### Seuraura

Kamenev on Južnyi Ural Orskin kasvatti. Hän pelasi kauden 2012–2013 MHL-joukkue Stalnyje Lisy Magnitogorskissa, jonka jälkeen Metallurg Magnitogorsk varasi Kamenevin koko KHL:n varaustilaisuuden kolmantena pelaajana vuonna 2013. Hän pelasi kaudella 2013–2014 sekä MHL:ää Stalnyje Lisy Magnitogorskissa, Venäjän toiseksi korkeimmalla sarjatasolla VHL:ää kasvattajaseurassaan Južnyi Ural Orskissa että KHL:ää Metallurg Magnitogorskissa. Kamenev teki KHL:ssä 16 runkosarjaottelussa yhden syöttöpisteen.

Nashville Predators varasi Kamenevin toisella kierroksella 42. pelaajana NHL:n varaustilaisuudessa 2014. Samana kesänä myös QMJHL-joukkue Québec Remparts varasi hänet koko CHL:n varaustilaisuuden toisena pelaajana edellään vain Pavel Zacha. Kamenev kuitenkin jatkoi kaudella 2014–2015 uraansa Metallurg Magnitogorskin KHL-joukkueessa. Hänet valittiin liigan syyskuun 2014 kuukauden tulokaspelaajaksi.

Heinäkuussa 2015 Kamenev teki kolmivuotisen tulokassopimuksen Nashville Predatorsin kanssa. Hän aloitti kauden 2015–2016 AHL-joukkue Milwaukee Admiralsin vahvuudessa.

### Maajoukkueura

Kamenev pelasi alle 20-vuotiaiden MM-kilpailuissa vuosina 2015 ja 2016, joista molemmat turnaukset päättyivät hopeaan. Kamenev toimi jälkimmäisessä turnauksessa Venäjän kapteenina ja oli joukkueen paras maalintekijä viidellä osumallaan. Puolivälieräottelussa Tanskaa vastaan hän toimi Venäjän ratkaisijana tehtyä sekä ottelun 3–3-tasoitusmaalin ajassa 59.16 että 4–3-voittomaalin jatkoerässä ajassa 65.00. Finaaliottelussa Suomea vastaan Kamenev hankki itselleen 10+20-minuutin rangaistuksen ajassa 57.51 kiukuteltuaan ensin tuomareille Suomen 2–3-johtomaalin jälkeen ja tämän jälkeen hän huitoi mailansa poikki kaukalon laitaan ja sitten huitoi katkenneella mailanpätkällään jäähyaitiossa ollutta toimitsijaa käteen. Toimitsija sai käteensä vertavuotaneen haavan ja Kamenev pahoitteli tapausta myöhemmin venäläismedialle. Hän voitti lopulta turnauksen jäähypörssin 32 minuutillaan. Kamenev voitti hopeaa ja hänet valittiin Venäjän top-3-pelaajaksi.

Kamenev pelasi myös alle 18-vuotiaiden MM-kilpailuissa vuonna 2014, jolloin hän toimi Venäjän kapteenina ja jakoi joukkueen sisäisen pistepörssin voiton Kirill Pilipenkon ja Jevgeni Svetšnikovin kanssa tehoilla 2+5=7. Kamenev pelasi myös Ivan Hlinkan muistoturnauksessa vuonna 2013, samana vuonna World U-17 Hockey Challengessa ja World Junior A Challengessa, joista kaksi jälkimmäisenä mainittua turnausta päättyi hopeaan.

Venäjän A-maajoukkueessa Kamenev on pelannut kolme ottelua. Hän teki A-maajoukkuedebyyttinsä vain 18-vuotiaana Karjala-turnauksen avausottelussa 6. marraskuuta 2014 Helsingissä Ruotsia vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Stalnyje Lisy Magnitogorsk | MHL | 36 | 9 | 6 | 15 | 22 | 3 | 0 | 0 | 0 | 0 |
| 2013–2014 | Stalnyje Lisy Magnitogorsk | MHL | 15 | 4 | 6 | 10 | 12 | 5 | 1 | 2 | 3 | 4 | U18 | 5 | 2 | 5 | 7 | 2 |
|  | Južnyi Ural Orsk | VHL | 3 | 0 | 1 | 1 | 2 | 1 | 0 | 0 | 0 | 0 |
|  | Metallurg Magnitogorsk | KHL | 16 | 0 | 1 | 1 | 2 | – | – | – | – | – |
| 2014–2015 | Metallurg Magnitogorsk | KHL | 41 | 6 | 4 | 10 | 10 | 10 | 1 | 0 | 1 | 0 | JMM | 7 | 1 | 3 | 4 | 0 |
| 2015–2016 | Milwaukee Admirals | AHL | 57 | 15 | 22 | 37 | 35 | 3 | 1 | 0 | 1 | 0 | JMM | 7 | 5 | 1 | 6 | 32 |
| 2016–2017 | Milwaukee Admirals | AHL | 70 | 21 | 30 | 51 | 59 | 3 | 1 | 0 | 1 | 6 |
|  | Nashville Predators | NHL | 2 | 0 | 0 | 0 | 2 | – | – | – | – | – |
| 2017–2018 | Milwaukee Admirals | AHL | 10 | 3 | 5 | 8 | 25 | – | – | – | – | – |
|  | Colorado Avalanche | NHL | 3 | 0 | 0 | 0 | 0 | – | – | – | – | – |
|  | San Antonio Rampage | AHL | 7 | 0 | 8 | 8 | 2 | – | – | – | – | – |
| 2018–2019 | Colorado Avalanche | NHL | 23 | 2 | 3 | 5 | 10 | – | – | – | – | – |
|  | Colorado Eagles | AHL | 2 | 0 | 1 | 1 | 2 | – | – | – | – | – |
| 2019–2020 | Colorado Avalanche | NHL | 38 | 1 | 7 | 8 | 8 | – | – | – | – | – |
| 2020–2021 | SKA Pietari | KHL | 21 | 5 | 0 | 5 | 10 | 10 | 1 | 2 | 3 | 4 |
| 4 kautta | yhteensä | NHL | 66 | 3 | 10 | 13 | 20 | – | – | – | – | – |
| 5 kautta | yhteensä | AHL | 146 | 39 | 66 | 105 | 123 | 6 | 2 | 0 | 2 | 6 |
| 3 kautta | yhteensä | KHL | 78 | 12 | 4 | 16 | 22 | 20 | 2 | 2 | 4 | 4 |

Lähteet
-------

* Vladislav Kamenev The Internet Hockey Databasessa (englanniksi)
* Vladislav Kamenev *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Vladislav Kamenev *Elite Prospects*. Everysport Media Group AB.  (englanniksi)
2. ↑  Nashville Signs 2014 Second Rounder Kamenev to an Entry-Level Contract  10.7.2015. Nashville, Tenn.:  Nashville Predators. Viitattu 29.12.2015. (englanniksi)
3. ↑  Nashville kiinnitti lupaavan venäläishyökkääjän  11.7.2015. SuomiKiekko. Viitattu 29.12.2015.
4. ↑  Predators Reduce Roster to 28  26.9.2015. Nashville, Tenn.:  Nashville Predators. Viitattu 29.12.2015. (englanniksi)
5. ↑  Wennström, Antti: Kapteeni Kamenev katkaisi Tanskan puolustustaistelun jatkoajalla  2.1.2016. Jatkoaika.com. Viitattu 6.1.2016.
6. ↑  Nyrhinen, Matti: Venäjän kapteenin pää täysin jumiin ratkaisuhetkillä – toimitsijan huitomisesta suihkuun  5.1.2016. MTV Oy. Viitattu 6.1.2016.
7. ↑  Huttunen, Sasha: Toimitsijan verille huitonut venäläispelaaja pyysi anteeksi: "En tiennyt, että satutin" *Iltalehti*.  6.1.2016. Alma Media Suomi Oy. Viitattu 6.1.2016.
8. ↑  Otteluseuranta